Godkendelse af projektforslag og godkendelse af anlægsbevilling til ny hal i 
[adresse] 
Sagsfremstilling 
62.       Godkendelse af projektforslag og godkendelse af anlægsbevilling til ny hal i [adresse] - 
Åbent 
  
  
SAGENS INDHOLD 
Partierne i Byrådet indgik 12. juni 2013 aftale om etablering af tre nye haller i Hadsten, [adresse] og Hammel. 
Endvidere godkendte Byrådet 26. november 2013 tillæg til halaftalen vedrørende den lokale medfinansiering til 
byggerierne.  
  
Byrådet godkendte 24. september 2013 kommissorium for og nedsatte byggeprogramudvalget til den nye hal i 
[adresse]. Kommissoriet fastsætter, at Byrådet skal godkende projektforslaget og godkende anlægsbevillingen før 
projektet sendes i udbud. Herefter er det byggeprogramudvalgets kompetence at godkende licitationsresultatet 
indenfor rammerne af projektforslaget og anlægsøkonomien.  
  
Byggeprogramudvalget godkendte 19. maj 2014 projektforslaget til den nye hal i [adresse] og indstiller til Byrådet, at 
godkende projektforslaget og godkende anlægsbevillingen. Projektforslaget og skitsemateriale til den nye hal er 
vedlagt dagsordenen.  
  
Den nye hal indeholder følgende: 
· Hal med plads til tre tilskuerrækker 
· Fitnesscenter og spinninglokale 
· Køkken og kantineområde 
· Omklædnings- og depotkerne. 
  
VURDERING 
Byggeprogramudvalget har arbejdet med at fremtidssikre byggeriet således, at Søften Kultur- og Idrætscenter 
(SKIC) får mulighed for at generere indtægter på køkken- og kantineområdet samt fitnesscenterfaciliteterne. 
Projektet er disponeret så SKIC har mulighed for at udvide både kantine- og fitnessområdet på sigt.  
  
Køkken- og kantineområdet sammenbygges med David Mogensen eksisterende skolekantine til et stort område 
for at opnå bygningsmæssige og funktionelle synergieffekter. Området kan udnyttes fleksibelt af både skolen og 
hallen. Køkkenet etableres som produktionskøkken, og skal også fungere som skolens skolebod til eleverne. I den 
forbindelse skal de organisatoriske og praktiske forhold omkring driften afklares inden byggeriet er færdigt.  
 
Teknik- og 
Miljøudvalget 
2. juni 2014 
Sagsnr. 710-2013-
46074 
Dok.nr. 710-2014-
123882 
Sagsbehandler 
DPHABH 
  
Tidl. politisk behandling 
BY, 24.09.13, pkt. 125, BY, 26.11.13, pkt. 171 
Forventet sagsgang 
KF-U og TM-U, ØK, BY 
Lovgrundlag 
  
  
Hallen opføres efter det gældende bygningsreglement (BR 2015) og byggeriet udbydes i hovedentreprise. 
Ejendomscenteret og rådgiver udvælger relevante entreprenører, der får mulighed for at byde på opgaven. Der 
udvælges entreprenører både indenfor og udenfor [adresse]. I udbuddet indarbejdes de arbejdsklausuler, 
der normalt stilles krav om i forbindelse med kommunale byggerier. Arbejdet med at fastlægge sociale klausuler 
pågår stadig, og derfor vil der ikke indgå sociale klausuler i udbuddet, da sagen herom først forventes politisk 
behandlet efteråret 2014. 
  
Under forudsætning af, at Byrådet godkender projektforslaget og godkender anlægsbevillingen, forventes byggeriet 
påbegyndt i november 2014.  Hallen forventes at stå færdig i slutningen af september 2015.  
  
’Tillæg til halaftalen’ fastlægger, at der inden byggeriets start udarbejdes en forpagtningsaftale samt en leje- og 
driftsaftale for det samlede idrætscenter. Aftalerne fastlægger vilkårene for den løbende drift af centeret og skal 
politisk godkendes af Byrådet. I aftalerne skal indgå, at hallernes driftstilskud reduceres med beløb til dækning af 
udgifterne til klimaskærm og installationer, som fremover varetages Favrskov Kommune.  
  
Der er udarbejdet forpagtningsaftale for Præstemarkhallen. En ny forpagtningsaftale og en leje- og driftsaftale, der 
omfatter det samlede idrætscenter forventes politisk godkendt inden byggestart november 2014. 
  
Teknik og Kultur vurderer samlet set, at projektforslaget lever op til Byrådets intentioner ved indgåelse af halaftalen 
og det godkendte kommissorium for halbyggeriet i [adresse]. Teknik og Kultur anbefaler derfor, at projektforslag og 
anlægsbevilling godkendes.  
  
INDDRAGELSE/KOMMUNIKATION 
Byggeprogramudvalget har afholdt fire møder, og har nedsat tre underudvalg til konkretisering af indholdet og 
disponeringen af køkkenet, motionscenteret og idrætsaktiviteterne i hallen. I underudvalgsmøderne har deltaget 
repræsentanter fra SKIC samt Præstemarkskolen.  
  
Handicaprådet i [adresse] har haft lejlighed til at komme med input til skitsematerialet. Handicaprådets 
forslag er indarbejdet i projektforslaget.  
  
I processen har SKIC varetaget kommunikationen med de frivillige foreninger. Når projektforslaget er godkendt, 
udarbejder SKIC, i samarbejde med Teknik og Kultur, informationsmateriale om byggeriet, som kan anvendes i 
forbindelse med lokale arrangementer i [adresse]. 
  
ØKONOMISKE KONSEKVENSER 
Der er i forbindelse med ’Halaftalen’ afsat rådighedsbeløb på 42 mio. kr. til tre nye idrætshaller i [adresse] 
Kommune. Endvidere er der i forbindelse med ’Tillæg til halaftalen’ til hver af de tre halbyggerier afsat yderligere 
rådighedsbeløb på 3,5 mio. kr. De i alt 10,5 mio. kr. udgør den resterende lokale medfinansiering, som 
tilbagebetales til [adresse] over en 10 årig periode.  
  
Byrådet besluttede 27. maj 2014, at anlægsprojekter, der ikke forventes gennemført i 2014 udskydes til 2015. I 
forhold til de tre halbyggerier betyder det, at der omflyttes 9,5 mio. kr. fra 2014 til 2015. 
  
Byrådet godkendte 25. juni 2013 en anlægsbevilling på 2 mio. kr. til projektering og rådgiverydelser i forbindelse 
med hallerne i [adresse] og Hadsten. 29. april 2014 godkendte Byrådet endvidere en anlægsbevilling på 8 mio. kr. til 
[adresse]. 
  
Den samlede fordeling af de afsatte rådighedsbeløb er i årene 2013-2015 som følger: 
  
Rådighedsbeløb i mio. 
kr. 
2013 
2014 
2015 
I alt 
Rådighedsbeløb 
2 
27 
23,5 
52,5 
Heraf omflyttet kr. 
  
-9,5 
9,5 
0 
Korrigeret 
2 
17,5 
33 
52,5 
  
Den samlede anlægsudgift til anlæg af den nye hal i [adresse] er i alt på 21 mio. kr., hvoraf den indledende 
medfinansiering fra SKIC udgør 500.000 kr., som forudsat i ’tillæg til halaftalen’. 
  
SKIC har fremsendt dokumentation for medfinansieringen. Byggeprogramudvalget har aftalt med SKIC, at deres 
indledende medfinansiering på 500.000 kr. sker ved, at SKIC indkøber inventar til produktionskøkkenet.  
  
  
Udover de 21 mio. kr. indgår 200.000 kr. i projektet fra ombygningen på Præstemarkskolen til nødvendige 
sammenbygninger mellem skolen og hallen ved køkken og kantineområdet. 
  
Af den kommunale udgift på 20,5 mio. kr. er de 750.000 kr. frigivet. Dermed søges en anlægsbevilling på 19,75 mio. 
kr. 
  
Anlægsbevillingen finansieres af de afsatte rådighedsbeløb i 2014 og 2015 på hhv. 9,5 mio. kr. og 10,25 mio. kr. 
  
INDSTILLING 
Teknik- og kulturdirektøren indstiller til Byrådet: 
  
1. At godkende projektforslag til den nye hal i [adresse]. 
2. At der godkendes en anlægsbevilling på 19,75 mio. kr., som finansieres af de afsatte rådighedsbeløb på hhv. 9,5 
mio. kr. i 2014 og 10,25 mio. kr. i 2015.  
  
BESLUTNING 
  
Bilag 
  
  
  
  
Teknik- og Miljøudvalget, 2. juni 2014: 
Fraværende: Åge Rasmussen 
  
Indstilles godkendt, idet Teknik- og Miljøudvalgets ønsker, at Handicaprådets ønske om et kombineret 
handicaptoilet- og baderum med direkte adgang til den lange centrale fordelingsgang vurderes nærmere. 
Desuden ønskes loftet i rummet forberedt til lift. 
rådighedsbeløb 
Frigivet anlægsbevilling 
2 
8 
0 
10,0 
  
Beløb   
Mathias Jacobsen 
16.685.000 kr.  
Rådgiver 
1.230.000 kr. 
Bygherreydelse- og omkostning 
1.085.000 kr.  
Uforudsete udgifter  
1.500.000 kr.  
Kommunal udgift i alt 
20.500.000 kr. 
SKICs medfinansiering 
500.000 kr.  
I alt 
21. 000.000 kr.  
Projektforslag ny hal i [adresse] 
710-2014-123657 
Palle Thygesen til den ny hal i [adresse] 
710-2014-122609 
